Document ID: 32006R1094

KOMISIJAS REGULA (EK) Nr. 1094/2006
(2006. gada 14. jūlijs),
ar ko nosaka maksimālo sviesta iepirkuma cenu 3. atsevišķajā uzaicinājumā uz konkursu saskaņā ar pastāvīgo uzaicinājumu uz konkursu, kas izsludināts ar Regulu (EK) Nr. 796/2006
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 10. pantu,
tā kā:
(1)
Saskaņā ar 16. panta 2. punktu Komisijas 1999. gada 16. decembra Regulā (EK) Nr. 2771/1999, ar kuru nosaka sīki izstrādātus noteikumus par Padomes Regulas (EK) Nr. 1255/1999 piemērošanu attiecībā uz intervenci sviesta un krējuma tirgū (2), Eiropas Savienības Oficiālajā Vēstnesī tika publicēts paziņojums par uzaicinājumu uz konkursu, lai iepirktu sviestu saskaņā ar pastāvīgo uzaicinājumu uz konkursu, kas izsludināts ar Komisijas Regulu (EK) Nr. 796/2006 (3).
(2)
Ņemot vērā piedāvājumus konkursam, kas saņemti saistībā ar katru atsevišķo uzaicinājumu uz konkursu, nosaka maksimālo iepirkuma cenu vai pieņem lēmumu noraidīt visus piedāvājumus saskaņā ar Regulas (EK) Nr. 2771/1999 17.a pantu.
(3)
Izvērtējot piedāvājumus konkursam, kas saņemti 3. atsevišķajam uzaicinājumam uz konkursu, nosaka maksimālo iepirkuma cenu.
(4)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Attiecībā uz 3. atsevišķo uzaicinājumu uz konkursu saskaņā ar pastāvīgo uzaicinājumu uz konkursu, kas izsludināts ar Regulu (EK) Nr. 796/2006 un kuram noteiktais laikposms piedāvājumu iesniegšanai beidzās 2006. gada 11. jūlijā, maksimālā sviesta iepirkuma cena ir noteikta 233,00 EUR/100 kg.
2. pants
Šī regula stājas spēkā 2006. gada 15. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 14. jūlijā

Labels: 2
3
17